Avis juridique important

|

41999Y0528(02)

Neuvoston päätös, tehty 29 päivänä huhtikuuta 1999, Europolin toimeksiannon laajentamisesta rahan ja maksuvälineiden väärentämisen torjuntaan

Virallinen lehti nro C 149 , 28/05/1999 s. 0016 - 0017

NEUVOSTON PÄÄTÖS,tehty 29 päivänä huhtikuuta 1999,Europolin toimeksiannon laajentamisesta rahan ja maksuvälineiden väärentämisen torjuntaan(1999/C 149/02)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen K.3 artiklan perusteella Euroopan poliisiviraston perustamisesta tehdyn yleissopimuksen (Europol-yleissopimus)(1) ja erityisesti sen 2 artiklan 2 kohdan ja kyseisessä artiklassa mainitun yleissopimuksen liitteen,ottaa huomioon 3 ja 4 päivänä joulukuuta 1998 tehdyn neuvoston päätöksen periaatteesta antaa rahan ja maksuvälineiden väärentämisen käsittely Europolin tehtäväksi sen aloittaessa toimintansa ja pyytää Europolin hallintoneuvostoa valmistelemaan asiaa koskeva neuvoston päätös,ottaa huomioon tähän liittyvän valmistelutyön, jota Europolin hallintoneuvosto on tehnyt erityisesti asian Europolin toimintaa, talousarviota ja henkilöstöä koskevien vaikutusten osalta,katsoo, että on tarpeen tehdä erillinen päätös Europolia koskevista talousarvio- ja henkilöstövaikutuksista,ottaa huomioon, että euron suojelemisella väärentämiseltä ja väärentämiseen liittyvän rikollisen toiminnan tehokkaalla ehkäisemisellä on suuri merkitys Euroopan unionin ja sen jäsenvaltioiden etujen kannalta, jaottaa huomioon Europolin, komission (petostentorjunnan koordinaatioyksikkö, UCLAF) ja Euroopan keskuspankin tehtävät rajoittamatta niitä,ON PÄÄTTÄNYT SEURAAVAA:1 artiklaEuropolin toimeksiantoa laajennetaan koskemaan rahan ja maksuvälineiden väärentämisen torjuntaa siitä päivästä alkaen, jona se aloittaa toimintansa Europol-yleissopimuksen 45 artiklan 4 kohdan mukaisesti.2 artiklaTässä päätöksessä tarkoitetaan "rahan väärentämisellä" ja "maksuvälineiden väärentämisellä" 20 päivänä huhtikuuta 1929 väärän rahan vastustamiseksi tehtyä Geneven yleissopimusta(2), joka koskee sekä käteistä rahaa että muita maksuvälineitä.3 artiklaTämä päätös tulee voimaan sitä päivää seuraavana päivänä, jona se tehdään.4 artiklaTämä päätös julkaistaan virallisessa lehdessä.Tehty Luxemburgissa 29 päivänä huhtikuuta 1999.Neuvoston puolestaW. MÜLLERPuheenjohtaja(1) EYVL C 316, 27.11.1995, s. 1, suomenkielinen toisinto sellaisena kuin se on oikaistuna (EYVL C 301, 30.9.1998).(2) 20 päivänä huhtikuuta 1929 tehdyn Geneven yleissopimuksen 3 artiklassa todetaan seuraavasti:"Seuraavien tekojen olisi oltava tavallisina rikoksina rangaistavia:1. mikä hyvänsä vilpillisesti suoritettu rahan valmistaminen tai muuntaminen siitä riippumatta, mitä keinoja teossa on käytetty;2. väärennetyn rahan vilpillinen liikkeelle laskeminen;3. väärennetyn rahan maahan tuonti, vastaanottaminen tai hankkiminen tarkoituksin laskea se liikkeelle ja tietoisena siitä, että se on väärennettyä;4. edellä mainittujen tekojen yritys tai tahallinen osallistuminen niihin;5. sellaisten välineiden tai muiden tarvikkeiden vilpillinen valmistaminen, vastaanottaminen tai hankkiminen, jotka soveltuvat erityisesti rahan väärentämiseen tai muuntamiseen."


title: 2010/489/EU: Neuvoston päätös, annettu 12 päivänä heinäkuuta 2010 , siviili-ilmailun turvallisuutta koskevan Euroopan unionin ja Brasilian liittotasavallan hallituksen välisen sopimuksen allekirjoittamisesta

text:
               16.9.2010

               FI

               Euroopan unionin virallinen lehti

               L 243/1

         NEUVOSTON PÄÄTÖS,
   annettu 12 päivänä heinäkuuta 2010,
   siviili-ilmailun turvallisuutta koskevan Euroopan unionin ja Brasilian liittotasavallan hallituksen välisen sopimuksen allekirjoittamisesta
   (2010/489/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan ja 207 artiklan 4 kohdan yhdessä sen 218 artiklan 5 kohdan ja 218 artiklan 8 kohdan ensimmäisen alakohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Komissio on neuvotellut Euroopan unionin puolesta siviili-ilmailun turvallisuutta koskevan sopimuksen Brasilian liittotasavallan hallituksen kanssa komission valtuuttamisesta aloittamaan neuvottelut 9 päivänä lokakuuta 2009 tehdyn neuvoston päätöksen mukaisesti.

               (2)

               Komission neuvottelema sopimus olisi allekirjoitettava sillä varauksella, että se tehdään myöhemmin.

               (3)

               Jäsenvaltioiden olisi toteutettava kaikki tarvittavat toimenpiteet sen varmistamiseksi, että niiden samaa asiaa koskevat kahdenväliset sopimukset Brasilian kanssa irtisanotaan tämän sopimuksen voimaantulopäivästä lukien,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään siviili-ilmailun turvallisuutta koskevan Euroopan unionin ja Brasilian liittotasavallan hallituksen välisen sopimuksen, jäljempänä ‘sopimus’, allekirjoittaminen unionin puolesta sillä varauksella, että mainittu sopimus tehdään (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta sillä varauksella, että se tehdään.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä heinäkuuta 2010.

            Neuvoston puolesta

            Puheenjohtaja

         S. LARUELLE

      (1)  Sopimuksen teksti julkaistaan yhdessä sen tekemistä koskevan päätöksen kanssa.


title: Neuvoston päätös, annettu 14 päivänä huhtikuuta 2014, makrotaloudellisen rahoitusavun myöntämisestä Ukrainalle

text:
                  15.4.2014

                  FI

                  Euroopan unionin virallinen lehti

                  L 111/85

         NEUVOSTON PÄÄTÖS,
         annettu 14 päivänä huhtikuuta 2014,
         makrotaloudellisen rahoitusavun myöntämisestä Ukrainalle
         (2014/215/EU)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 213 artiklan,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Euroopan unionin ja Ukrainan suhteita kehitetään osana Euroopan naapuruuspolitiikkaa, jäljempänä myös ’ENP’, ja itäistä kumppanuutta. Unionin ja Ukrainan välinen kumppanuus- ja yhteistyösopimus tuli voimaan 1 päivänä maaliskuuta 1998. Kahdenvälistä poliittista vuoropuhelua ja taloudellista yhteistyötä on kehitetty edelleen 23 päivänä marraskuuta 2009 hyväksytyn EU–Ukraina-assosiaatio-ohjelman puitteissa. Uudesta Euroopan unionin ja Euroopan atomienergiayhteisön sekä Ukrainan välisestä assosiaatiosopimuksesta, jäljempänä ’assosiaatiosopimus’, johon sisältyy pitkälle menevä ja laaja-alainen vapaakauppasopimus, neuvoteltiin vuodesta 2007 vuoteen 2011, ja se parafoitiin vuonna 2012. Ukrainan hallitus päätti 21 päivänä marraskuuta 2013 keskeyttää assosiaatiosopimuksen allekirjoittamisen. Ukrainan hallituksen erottua helmikuussa 2014 Ukrainan nykyinen hallitus on kuitenkin ilmoittanut halukkuutensa allekirjoittaa assosiaatiosopimus lähitulevaisuudessa. Eurooppa-neuvosto ilmoitti 6 päivänä maaliskuuta 2014 Ukrainaa koskevassa julkilausumassaan olevansa sitoutunut allekirjoittamaan hyvin pian kaikki assosiaatiosopimuksen poliittiset luvut ja hyväksymään yksipuolisia toimenpiteitä, joiden ansiosta Ukraina voisi merkittävästi hyödyntää pitkälle menevää ja laaja-alaista vapaakauppa-aluetta.
                     Komissio hyväksyi tätä koskevan ehdotuksen Euroopan parlamentin ja neuvoston asetukseksi 11 päivänä maaliskuuta 2014.

                     (2)

                     Ukrainan nykyinen poliittinen kriisi vaikuttaa hyvin haitallisesti maan jo epävarmaan talouden ja rahoitusjärjestelmän vakauteen. Ukrainan maksutaseen ja julkisen talouden tilanne on hyvin heikko ja heikkenee edelleen nopeasti, ja talous on kääntymässä jälleen taantumaan. Tilannetta heikentävät entisestään se, että Venäjän kanssa sovitusta 15 miljardin Yhdysvaltain dollarin suuruisesta paketista suoritetun avustuksen maksaminen on tosiasiallisesti keskeytetty, ja se, että Gazprom-yhtiön aiemmin myöntämien kaasun hinnan alennusten on ilmoitettu päättyvän huhtikuusta 2014. Tässä tilanteessa Ukrainalla on lähitulevaisuudessa vakava maksujen laiminlyönnin riski.

                     (3)

                     Hallituksen erottua parlamentti nimitti uuden väliaikaisen presidentin 22 päivänä helmikuuta ja nykyisen hallituksen 27 päivänä helmikuuta 2014. Vaikka vuoden 2004 perustuslaki on palautettu voimaan ja presidentinvaalit on ilmoitettu pidettävän 25 päivänä toukokuuta 2014, Ukraina ei ole kyennyt palaamaan poliittiseen vakauteen, koska Venäjän federaatio on äskettäin loukannut sen suvereniteettia ja alueellista koskemattomuutta.

                     (4)

                     Tässä tilanteessa Ukraina tarvitsee kiireellisesti rahoitusapua kansainvälisiltä luoton- ja avunantajilta. Jos parlamentti ja neuvosto hyväksyisivät päätöksen Euroopan unionin toiminnasta tehdyn sopimuksen, jäljempänä ’SEUT-sopimus’, 212 artiklan mukaisesti tavallista lainsäätämisjärjestystä noudattaen, unionin makrotaloudellisen rahoitusavun ensimmäistä erää ei olisi mahdollista maksaa Ukrainalle nopeasti vuoden 2014 alkupuoliskolla eikä rahoitusavulla siis voitaisi vastata Ukrainan kiireellisiin rahoitustarpeisiin, joten unionin makrotaloudellista rahoitusapua on perusteltua antaa SEUT-sopimuksen 213 artiklan nojalla annetun neuvoston päätöksen perusteella.

                     (5)

                     Avun kiireellisyys liittyy siihen, että Ukraina tarvitsee välittömästi varoja niiden varojen lisäksi, joita kansainväliset rahoituslaitokset ja muut kahdenväliset avunantajat tarjoavat, sekä unionin sellaisen makrotaloudellisen rahoitusavun lisäksi, josta säädetään neuvoston päätöksessä 2002/639/EY (1) ja Euroopan parlamentin ja neuvoston päätöksessä N:o 646/2010/EU (2).

                     (6)

                     Ukrainan tämänhetkinen kriisi oikeuttaa käyttämään poikkeuksellisesti SEUT-sopimuksen 213 artiklan nojalla kiireellistä menettelyä. Tämä päätös makrotaloudellisen rahoitusavun myöntämisestä Ukrainalle ei vaikuta muihin tuleviin makrotaloudellisen rahoitusavun toimenpiteisiin.

                     (7)

                     Ukrainan hallituksen erottua unioni on useissa yhteyksissä ilmoittanut olevansa sitoutunut tukemaan Ukrainan uutta hallitusta tilanteen vakauttamisessa ja uudistusten jatkamisessa. Unioni on myös ilmoittanut olevansa valmis täysin tukemaan kansainvälisen yhteisön ja kansainvälisten rahoituslaitosten, erityisesti Kansainvälisen valuuttarahaston, jäljempänä ’IMF’, toimia, jotka liittyvät kansainväliseen avustuspakettiin. Paketilla on tarkoitus vastata Ukrainan kiireellisiin tarpeisiin, ja sen ehtona on selkeä sitoutuminen uudistuksiin. Unionin rahoitustuki Ukrainalle vastaa ENP:ssä ja itäisessä kumppanuudessa määritettyä unionin politiikkaa.

                     (8)

                     Unionin makrotaloudellisen rahoitusavun olisi oltava poikkeuksellinen rahoitusväline, jolla myönnetään sitomatonta ja kohdentamatonta maksutasetukea avunsaajan välittömiin ulkoisen rahoituksen tarpeisiin vastaamiseksi. Sillä olisi tuettava sellaisen toimenpideohjelman täytäntöönpanoa, joka sisältää määrätietoisia välittömiä sopeuttamis- ja rakenneuudistustoimia, joilla on tarkoitus parantaa maksutasetta lyhyellä aikavälillä.

                     (9)

                     Ukrainan viranomaisten ja IMF:n odotetaan lähiaikoina sopivan talousohjelmasta, jota tuetaan IMF:n kanssa tehtävällä rahoitusjärjestelyllä.

                     (10)

                     Ukrainan maksutasetilanteen heikentyessä voimakkaasti komissio ilmoitti 5 päivänä maaliskuuta 2014 Ukrainalle suunnatusta tukipaketista, johon sisältyy nyt ehdotettava unionin makrotaloudellinen rahoitusapu. Eurooppa-neuvoston ylimääräinen kokous antoi paketille tukensa 6 päivänä maaliskuuta 2014. Paketti sisältää vuosiksi 2014–2020 rahoitusapua 11 miljardia euroa. Siihen sisältyy samalle ajalle yhteensä enimmillään 1,565 miljardin euron avustukset, jotka myönnetään Euroopan naapuruuspolitiikan rahoitusvälineestä, naapuruuspolitiikan investointivälineestä, vakauden ja rauhan edistämisvälineestä sekä yhteisen ulko- ja turvallisuuspolitiikan määrärahoista.
                     Neuvoston päätöksessä 2002/639/EY ja Euroopan parlamentin ja neuvoston päätöksessä N:o 646/2010/EU säädetty makrotaloudellinen apu voidaan maksaa heti kun IMF:n ohjelma on otettu käyttöön.

                     (11)

                     Ukraina kuuluu ENP:n piiriin, joten se voi vastaanottaa unionin makrotaloudellista apua.

                     (12)

                     Koska Ukrainan voimakkaasti kasvavien ulkoisen rahoituksen tarpeiden odotetaan olevan selvästi suuremmat kuin IMF:n ja muiden monenvälisten laitosten tarjoamat resurssit, unionin Ukrainalle antaman kiireellisen makrotaloudellisen avun katsotaan näissä poikkeuksellisissa olosuhteissa olevan asianmukainen vastaus Ukrainan pyyntöön saada tukea rahoituksen vakauttamiseen. Unionin makrotaloudellisella rahoitusavulla tuettaisiin Ukrainan talouden vakauttamista ja rakenneuudistusohjelmaa täydentämällä IMF:n rahoitusjärjestelyllä käyttöön asetettuja resursseja.

                     (13)

                     Unionin makrotaloudellisella rahoitusavulla olisi tuettava kestävän ulkoisen rahoitusaseman palauttamista Ukrainaan ja siten sen taloudellista ja sosiaalista kehitystä.

                     (14)

                     Unionin makrotaloudellisen rahoitusavun määrä perustuu Ukrainan jäljelle jäävien ulkoisen rahoituksen tarpeiden alustavaan arviointiin, ja siinä otetaan huomioon maan kyky rahoittaa itse omia tarpeitaan omilla varoillaan ja erityisesti sen käytössä olevat kansainväliset valuuttavarannot. Unionin makrotaloudellisella rahoitusavulla olisi täydennettävä IMF:n ja Maailmanpankin ohjelmia ja rahoitusta. Määritettäessä avun määrää huomioon otetaan myös tarve varmistaa oikeudenmukainen taakanjako unionin ja muiden avunantajien välillä sekä unionin muiden ulkoisten rahoitusvälineiden aiempi käyttäminen Ukrainassa ja unionin kaikkien toimenpiteiden tuottama lisäarvo.

                     (15)

                     Komission olisi varmistettava, että unionin makrotaloudellinen apu vastaa oikeudellisesti ja sisällöltään unionin ulkoisen toiminnan eri alojen ja muiden asiaankuuluvien politiikkojen keskeisiä periaatteita, tavoitteita ja toteutettuja toimenpiteitä.

                     (16)

                     Unionin makrotaloudellisella rahoitusavulla olisi tuettava unionin Ukrainaan soveltamaa ulkopolitiikkaa. Komission yksiköiden ja Euroopan ulkosuhdehallinnon olisi työskenneltävä tiiviisti yhdessä koko makrotaloudellisen rahoitusapuoperaation keston ajan unionin ulkopolitiikan yhteensovittamiseksi ja sen johdonmukaisuuden varmistamiseksi.

                     (17)

                     Unionin makrotaloudellisella rahoitusavulla olisi tuettava Ukrainan sitoutumista arvoihin, jotka ovat yhteisiä unionin kanssa, mukaan lukien demokratia, oikeusvaltioperiaate, hyvä hallintotapa, ihmisoikeuksien kunnioittaminen, kestävä kehitys ja köyhyyden vähentäminen, sekä sen sitoutumista avoimen, sääntöihin perustuvan ja oikeudenmukaisen kaupan periaatteisiin.

                     (18)

                     Makrotaloudellisen rahoitusavun edellytyksenä olisi oltava, että Ukrainassa noudatetaan tehokkaita demokraattisia mekanismeja, kuten parlamentaarista monipuoluejärjestelmää ja oikeusvaltioperiaatetta, ja taataan ihmisoikeuksien kunnioittaminen. Lisäksi unionin makrotaloudellisen rahoitusavun erityistavoitteina olisi oltava Ukrainan julkisten varainhoitojärjestelmien tehokkuuden, avoimuuden ja vastuuvelvollisuuden lisääminen ja sellaisten rakenneuudistusten edistäminen, joilla pyritään tukemaan kestävää kasvua ja julkisen talouden vakauttamista. Komission olisi säännöllisesti seurattava sekä edellytysten täyttymistä että näiden tavoitteiden saavuttamista.

                     (19)

                     Sen varmistamiseksi, että unionin makrotaloudelliseen rahoitusapuun liittyvät unionin taloudelliset edut suojataan tehokkaasti, Ukrainan olisi toteutettava asianmukaisia toimenpiteitä, jotka liittyvät petosten, korruption ja muiden rahoitusapuun mahdollisesti liittyvien väärinkäytösten estämiseen ja torjumiseen. Lisäksi olisi määrättävä, että komissio huolehtii tarkastuksista ja tilintarkastustuomioistuin tilintarkastuksista.

                     (20)

                     Unionin makrotaloudellisen rahoitusavun maksaminen ei rajoita Euroopan parlamentin ja neuvoston valtuuksia.

                     (21)

                     Makrotaloudellisen rahoitusavun edellyttämien määrärahojen määrien olisi vastattava monivuotisessa rahoituskehyksessä vahvistettuja talousarviomäärärahoja.

                     (22)

                     Unionin makrotaloudellisen rahoitusavun hallinnointi olisi annettava komission tehtäväksi. Sen varmistamiseksi, että Euroopan parlamentti ja neuvosto voivat seurata tämän päätöksen täytäntöönpanoa, komission olisi annettava niille säännöllisesti tietoja rahoitusavun täytäntöönpanosta ja toimitettava niille asiaan liittyvät asiakirjat.

                     (23)

                     Jotta voidaan varmistaa tämän päätöksen yhdenmukainen täytäntöönpano, komissiolle olisi siirrettävä täytäntöönpanovaltaa. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011 (3) mukaisesti,

               ON HYVÄKSYNYT TÄMÄN PÄÄTÖKSEN:

            1 artikla

               1.   Unioni myöntää Ukrainalle makrotaloudellisena rahoitusapuna enintään miljardi euroa tukeakseen maan talouden vakauttamista ja uudistuksia, jäljempänä ’unionin makrotaloudellinen rahoitusapu’. Rahoitusapu kattaa osaltaan Ukrainan kiireellisiä maksutasetarpeita, jotka on määritetty IMF:n tukemassa hallituksen talousohjelmassa.

               2.   Unionin makrotaloudellinen rahoitusapu myönnetään Ukrainalle kokonaisuudessaan lainoina. Komissiolle annetaan valtuudet lainata tarvittavat varat unionin lukuun pääomamarkkinoilta tai rahoituslaitoksilta ja lainata ne edelleen Ukrainalle. Lainojen takaisinmaksuaika on enintään 15 vuotta.

               3.   Komissio hallinnoi unionin makrotaloudellisen rahoitusavun maksamista IMF:n ja Ukrainan välisten sopimusten tai yhteisymmärryspöytäkirjojen sekä ENP:n puitteissa sovitussa EU–Ukraina-assosiaatio-ohjelmassa vahvistettujen talousuudistuksia koskevien keskeisten periaatteiden ja tavoitteiden kanssa yhteensopivalla tavalla.

               4.   Komissio antaa Euroopan parlamentille ja neuvostolle säännöllisesti tietoja unionin makrotaloudellisesta rahoitusavusta, sen maksaminen mukaan lukien, ja toimittaa näille toimielimille asiaan liittyvät asiakirjat ajallaan.

               5.   Unionin makrotaloudellinen rahoitusapu on saatavilla yhden vuoden ajan tämän päätöksen 3 artiklan 1 kohdassa tarkoitetun yhteisymmärryspöytäkirjan voimaantulon jälkeisestä päivästä. Aikaa, jolloin rahoitusapu on saatavilla, voidaan pidentää komission ehdotuksesta neuvoston päätöksellä.

               6.   Jos Ukrainan rahoitustarpeet pienenevät olennaisesti unionin makrotaloudellisen rahoitusavun maksukaudella alkuperäisiin ennusteisiin verrattuna, komissio vähentää 7 artiklan 2 kohdassa tarkoitetun tarkastelumenettelyn mukaisesti rahoitusavun määrää tai keskeyttää tai peruuttaa sen.

            2 artikla
            Makrotaloudellisen rahoitusavun edellytyksenä on, että Ukrainassa noudatetaan tehokkaita demokraattisia mekanismeja, kuten parlamentaarista monipuoluejärjestelmää ja oikeusvaltioperiaatetta, ja taataan ihmisoikeuksien kunnioittaminen.
            Komissio valvoo tämän edellytyksen täyttymistä unionin makrotaloudellisen rahoitusavun elinkaaren ajan.
            Tätä artiklaa sovelletaan neuvoston päätöksen 2010/427/EU (4) mukaisesti.

            3 artikla

               1.   Komissio sopii 7 artiklan 2 kohdassa tarkoitettua tarkastelumenettelyä noudattaen Ukrainan viranomaisten kanssa unionin makrotaloudelliseen rahoitusapuun sovellettavista selkeästi määritellyistä talouspolitiikkaa ja rahoitusta koskevista ehdoista, joissa keskitytään rakenneuudistuksiin ja vakaaseen julkiseen talouteen; nämä ehdot vahvistetaan yhteisymmärryspöytäkirjassa, johon sisältyy mainittujen ehtojen täyttämisen aikataulu.
               Yhteisymmärryspöytäkirjassa esitettyjen talouspolitiikkaa ja rahoitusta koskevien ehtojen on oltava yhdenmukaisia 1 artiklan 3 kohdassa tarkoitettujen sopimusten tai yhteisymmärryspöytäkirjojen kanssa, mukaan lukien ne makrotalouden sopeutusohjelmat ja rakenneuudistusohjelmat, joita Ukraina on toteuttanut IMF:n tuella.

               2.   Näillä ehdoilla pyritään erityisesti parantamaan Ukrainan julkisten varainhoitojärjestelmien tehokkuutta, läpinäkyvyyttä ja vastuuvelvollisuutta muun muassa unionin makrotaloudellisen rahoitusavun käytön osalta. Toimenpiteitä suunniteltaessa on otettava asianmukaisesti huomioon myös edistyminen markkinoiden vastavuoroisessa avaamisessa, sääntöihin perustuvan ja oikeudenmukaisen kaupan kehittyminen ja muut unionin ulkopolitiikan painopisteet. Komissio seuraa säännöllisesti, miten näiden tavoitteiden saavuttamisessa edistytään.

               3.   Unionin makrotaloudellisen rahoitusavun yksityiskohtaiset rahoitusehdot vahvistetaan komission ja Ukrainan viranomaisten välisessä lainasopimuksessa.

               4.   Komissio tarkistaa säännöllisin väliajoin, että 4 artiklan 3 kohdassa säädetyt ehdot täyttyvät edelleen, mukaan lukien se, että Ukrainan talouspolitiikka on unionin makrotaloudellisen rahoitusavun tavoitteiden mukaista. Tätä varten komissio sovittaa toimintansa tiiviisti yhteen IMF:n ja Maailmanpankin ja tarvittaessa Euroopan parlamentin ja neuvoston kanssa.

            4 artikla

               1.   Komissio asettaa unionin makrotaloudellisen rahoitusavun saataville yhdessä tai kahdessa lainaerässä edellyttäen, että 3 kohdan edellytykset täyttyvät. Kunkin erän koko vahvistetaan yhteisymmärryspöytäkirjassa. Olosuhteiden poikkeuksellisesti niin vaatiessa unionin makrotaloudellinen rahoitusapu voidaan asettaa saataville yhdessä ainoassa lainaerässä.

               2.   Unionin makrotaloudellisen rahoitusavun määrät rahoitetaan tarvittaessa neuvoston asetuksen (EY, Euratom) N:o 480/2009 (5) mukaisesti.

               3.   Komissio tekee päätöksen lainaerien maksamisesta sen perusteella, täyttyvätkö kaikki seuraavat edellytykset:

                           a)

                           2 artiklassa säädetty edellytys;

                           b)

                           jatkuvasti tyydyttävä edistyminen sellaisen toimenpideohjelman täytäntöönpanossa, joka sisältää sopeuttamis- ja rakenneuudistustoimia, joita tuetaan muulla kuin ennaltavarautuvalla IMF:n luottojärjestelyllä;

                           c)

                           yhteisymmärryspöytäkirjassa sovittujen talouspolitiikkaa ja rahoitusta koskevien ehtojen täyttäminen tietyssä aikataulussa.

                     Jos on tarkoitus maksaa toinen erä, se voidaan maksaa aikaisintaan kolmen kuukauden kuluttua ensimmäisen erän maksamisesta.

               4.   Jos 3 kohdassa säädetyt edellytykset eivät täyty, komission on tilapäisesti keskeytettävä tai peruutettava unionin makrotaloudellisen rahoitusavun maksaminen. Tällöin sen on ilmoitettava Euroopan parlamentille ja neuvostolle keskeyttämisen tai peruuttamisen syyt.

               5.   Unionin makrotaloudellinen rahoitusapu maksetaan Ukrainan keskuspankille.

               6.   Maksaminen alkaa heti kun IMF:n ohjelma on otettu käyttöön.

            5 artikla

               1.   Unionin makrotaloudelliseen rahoitusapuun liittyvät lainanotto ja lainananto toteutetaan euromääräisenä ja käyttäen samaa arvopäivää, eikä niistä saa aiheutua unionille tilannetta, jossa anto- ja ottolainauksen maturiteetit poikkeavat toisistaan, eikä sitä saa asettaa alttiiksi valuuttakurssi- tai korkoriskeille tai muille kaupallisille riskeille.

               2.   Olosuhteiden salliessa ja Ukrainan pyynnöstä komissio voi toteuttaa tarvittavat toimet sen varmistamiseksi, että lainaehtoihin sisältyy aikaistettua takaisinmaksua koskeva lauseke ja että vastaava lauseke sisältyy myös lainanottotoimien ehtoihin.

               3.   Jos olosuhteet sallivat lainan korkokannan parantamisen ja jos Ukraina sitä pyytää, komissio voi päättää jälleenrahoittaa kaikki alkuperäiset lainansa tai osan niistä tai se voi järjestellä rahoitusehdot uudelleen. Jälleenrahoitus- tai uudelleenjärjestelytoimet on toteutettava 1 ja 4 kohdan mukaisesti, eivätkä ne saa pidentää kyseisen lainan erääntymisaikaa tai kasvattaa jälleenrahoituksen tai uudelleenjärjestelyn ajankohtana jäljellä olevan pääoman määrää.

               4.   Ukrainan on maksettava kaikki kulut, joita unionille aiheutuu tämän päätöksen mukaisesta lainanotosta ja lainanannosta.

               5.   Komissio tiedottaa Euroopan parlamentille ja neuvostolle 2 ja 3 kohdassa tarkoitettujen toimien etenemisestä.

            6 artikla

               1.   Unionin makrotaloudellisen rahoitusavun täytäntöönpanossa noudatetaan Euroopan parlamentin ja neuvoston asetusta (EU, Euratom) N:o 966/2012 (6) ja komission delegoitua asetusta (EU) N:o 1268/2012 (7).

               2.   Unionin makrotaloudellinen rahoitusapu pannaan täytäntöön suoran hallinnoinnin avulla.

               3.   Ukrainan viranomaisten kanssa tehtävät yhteisymmärryspöytäkirja ja lainasopimus sisältävät määräykset, joilla:

                           a)

                           varmistetaan, että Ukraina tarkistaa säännöllisesti, että unionin talousarviosta myönnettyä rahoitusta on käytetty oikein, toteuttaa tarkoituksenmukaiset toimenpiteet väärinkäytösten ja petosten estämiseksi ja tarpeen mukaan ryhtyy oikeudellisiin toimenpiteisiin periäkseen tarvittaessa takaisin tämän päätöksen nojalla myönnetyt varat, jotka on käytetty väärin;

                           b)

                           varmistetaan unionin taloudellisten etujen suojaaminen ja määrätään erityisesti erityistoimenpiteistä unionin makrotaloudelliseen rahoitusapuun kohdistuvien petosten, korruption ja muiden väärinkäytösten estämiseksi ja torjumiseksi neuvoston asetuksen (EY, Euratom) N:o 2988/95 (8), neuvoston asetuksen (Euratom, EY) N:o 2185/96 (9) ja Euroopan parlamentin ja neuvoston asetuksen (EU, Euratom) N:o 883/2013 (10) mukaisesti;

                           c)

                           annetaan komissiolle, Euroopan petostentorjuntavirasto mukaan lukien, tai sen edustajille nimenomainen lupa suorittaa tarkastuksia, paikan päällä suoritettavat tarkastukset ja todentamiset mukaan lukien;

                           d)

                           annetaan komissiolle ja tilintarkastustuomioistuimelle nimenomaiset valtuudet toimittaa tarkastuksia sinä aikana, kun unionin makrotaloudellinen rahoitusapu on saatavilla, ja sen jälkeen, mukaan lukien asiakirjoihin ja tarkastuskäynteihin perustuvat tarkastukset, kuten toiminnan arvioinnit; ja

                           e)

                           varmistetaan, että unionilla on oikeus lainan aikaistettuun takaisinmaksuun, jos on osoitettu, että Ukraina on unionin makrotaloudellisen rahoitusavun hallinnoinnissa sekaantunut petokseen tai lahjontaan tai mihin tahansa muuhun unionin taloudellisia etuja vahingoittavaan laittomaan toimintaan.

               4.   Unionin makrotaloudellisen rahoitusavun täytäntöönpanon aikana komission on toiminnan arviointien avulla seurattava, että rahoitusavun kannalta merkitykselliset Ukrainan rahoitusjärjestelyt, hallintomenettelyt sekä sisäiset ja ulkoiset valvontamekanismit ovat moitteettomia.

            7 artikla

               1.   Komissiota avustaa komitea. Tämä komitea on asetuksessa (EU) N:o 182/2011 tarkoitettu komitea.

               2.   Kun viitataan tähän kohtaan, sovelletaan asetuksen (EU) N:o 182/2011 5 artiklaa.

            8 artikla

               1.   Komissio antaa vuosittain viimeistään 30 päivänä kesäkuuta Euroopan parlamentille ja neuvostolle kertomuksen tämän päätöksen täytäntöönpanosta edeltävänä vuonna, täytäntöönpanoa koskeva arviointi mukaan lukien. Kertomuksessa on:

                           a)

                           tarkasteltava unionin makrotaloudellisen rahoitusavun täytäntöönpanossa tapahtunutta edistystä;

                           b)

                           arvioitava Ukrainan taloudellista tilannetta ja näkymiä sekä edistymistä 3 artiklan 1 kohdassa tarkoitettujen toimenpiteiden toteuttamisessa;

                           c)

                           osoitettava yhteys yhteisymmärryspöytäkirjassa vahvistettujen talouspoliittisten ehtojen, Ukrainassa meneillään olevan talous- ja finanssipoliittisen kehityksen sekä unionin makrotaloudellisen rahoitusavun erien maksamista koskevien komission päätösten välillä.

               2.   Komissio toimittaa Euroopan parlamentille ja neuvostolle viimeistään kahden vuoden kuluttua siitä, kun 1 artiklan 5 kohdassa tarkoitettu aika, jolloin rahoitusapu on saatavilla, päättyy, jälkiarviointikertomuksen, jossa arvioidaan päätökseen saadun unionin makrotaloudellisen rahoitusavun tuloksia ja tehokkuutta ja sitä, missä määrin se on myötävaikuttanut avun tavoitteiden saavuttamiseen.

            9 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.

            Tehty Luxemburgissa 14 päivänä huhtikuuta 2014.

                  Neuvoston puolesta

                  Puheenjohtaja

               C. ASHTON

            (1)  Neuvoston päätös 2002/639/EY, tehty 12 päivänä heinäkuuta 2002, täydentävän makrotaloudellisen rahoitusavun myöntämisestä Ukrainalle (EYVL L 209, 6.8.2002, s. 22).

            (2)  Euroopan parlamentin ja neuvoston päätös N:o 646/2010/EU, annettu 7 päivänä heinäkuuta 2010, makrotaloudellisen rahoitusavun myöntämisestä Ukrainalle (EUVL L 179, 14.7.2010, s. 1).

            (3)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).

            (4)  Neuvoston päätös 2010/427/EU, annettu 26 päivänä heinäkuuta 2010, Euroopan ulkosuhdehallinnon organisaatiosta ja toiminnasta (EUVL L 201, 3.8.2010, s. 30).

            (5)  Neuvoston asetus (EY, Euratom) N:o 480/2009, annettu 25 päivänä toukokuuta 2009, takuurahaston perustamisesta ulkosuhteisiin liittyville hankkeille (EUVL L 145, 10.6.2009, s. 10).

            (6)  Euroopan parlamentin ja neuvoston asetus (EU, Euratom) N:o 966/2012, annettu 25 päivänä lokakuuta 2012, unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta (EUVL L 298, 26.10.2012, s. 1).

            (7)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).

            (8)  Neuvoston asetus (EY, Euratom) N:o 2988/95, annettu 18 päivänä joulukuuta 1995, Euroopan yhteisöjen taloudellisten etujen suojaamisesta (EYVL L 312, 23.12.1995, s. 1).

            (9)  Neuvoston asetus (Euratom, EY) N:o 2185/96, annettu 11 päivänä marraskuuta 1996, komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi (EYVL L 292, 15.11.1996, s. 2).

            (10)  Euroopan parlamentin ja neuvoston asetus (EU, Euratom) N:o 883/2013, annettu 11 päivänä syyskuuta 2013, Euroopan petostentorjuntaviraston (OLAF) tutkimuksista sekä Euroopan parlamentin ja neuvoston asetuksen (EY) N:o 1073/1999 ja neuvoston asetuksen (Euratom) N:o 1074/1999 kumoamisesta (EUVL L 248, 18.9.2013, s. 1
            ).


Avis juridique important

|

31987D0068

87/68/ETY: Neuvoston päätös, tehty 26 päivänä tammikuuta 1987, veriryhmien määrittelyreagenssien vaihtoa koskevan eurooppalaisen sopimuksen hyväksymisestä yhteisön nimissä

Virallinen lehti nro L 037 , 07/02/1987 s. 0030 - 0030 Suomenk. erityispainos Alue 11 Nide 11 s. 0375  Ruotsink. erityispainos Alue 11 Nide 11 s. 0375

NEUVOSTON PÄÄTÖS,tehty 26 päivänä tammikuuta 1987,veriryhmien määrittelyreagenssien vaihtoa koskevan eurooppalaisen sopimuksen hyväksymisestä yhteisön nimissä (87/68/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 28 artiklan,ottaa huomioon komission ehdotuksen,sekä katsoo, ettäEuroopan neuvoston aloitteesta tehdyn veriryhmien määrittelyreagenssien vaihtoa koskevan eurooppalaisen sopimuksen 5 artiklan 1 kohdassa määrätään, että sopimuspuolet toteuttavat kaikki tarvittavat toimenpiteet vapauttaakseen toisten osapuolten heidän käyttöönsä luovuttamat veriryhmien määrittelyreagenssit kaikista tuontitulleista,kaikki poikkeamiset yhteisestä tullitariffista, yksipuoliset tai sopimuksin tehdyt, kuuluvat yhteisön yksinomaiseen toimivaltaan,yhteisön sopimuspuoleksi tulemisen mahdollistavan lisäpöytäkirjan voimaantulo antaa yhteisölle mahdollisuuden käyttää tätä toimivaltaa; tässä sopimuksessa tarkoitetuista poikkeamisista on jo säädetty yhteisön tullittomuutta koskevassa lainsäädännössä, jayhteisöstä voi täten tulla tämän sopimuksen sopimuspuoli,ON PÄÄTTÄNYT SEURAAVAA:1 artikla Eurooppalainen sopimus veriryhmien määrittelyreagenssien vaihdosta hyväksytään Euroopan talousyhteisön nimissä.Sopimuksen teksti on liitetty tähän päätökseen.2 artikla Neuvoston puheenjohtajalla on oikeus nimetä henkilöt, jotka on valtuutettu allekirjoittamaan sopimus yhteisöä sitovasti.Tehty Brysselissä 26 päivänä tammikuuta 1987.Neuvoston puolestaPuheenjohtajaL. TINDEMANS


Euroopan parlamentin päätös vastuuvapausmenettelyä koskevien työjärjestyksen määräysten muuttamisesta (2001/2060(REG))


title: Poliittisten ja turvallisuusasioiden komitean päätös EUPOL Kinshasa/2/2005, tehty  22 päivänä marraskuuta 2005 , Kinshasassa (Kongon demokraattisessa tasavallassa) toteutettavan EU:n poliisioperaation EUPOL Kinshasan johtajan toimeksiannon jatkamisesta

text:
               21.12.2005

               FI

               Euroopan unionin virallinen lehti

               L 335/57

      POLIITTISTEN JA TURVALLISUUSASIOIDEN KOMITEAN PÄÄTÖS EUPOL KINSHASA/2/2005,
   tehty 22 päivänä marraskuuta 2005,
   Kinshasassa (Kongon demokraattisessa tasavallassa) toteutettavan EU:n poliisioperaation EUPOL Kinshasan johtajan toimeksiannon jatkamisesta
   (2005/921/YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 25 artiklan 3 kohdan,
   ottaa huomioon integroitua poliisiyksikköä koskevasta Euroopan unionin poliisioperaatiosta Kinshasassa (Kongon demokraattinen tasavalta) (EUPOL Kinshasa) 9 päivänä joulukuuta 2004 hyväksytyn neuvoston yhteisen toiminnan 2004/847/YUTP (1) ja erityisesti sen 5 ja 8 artiklan,
   sekä katsoo seuraavaa:

               (1)

               Poliittisten ja turvallisuusasioiden komitea teki 9 päivänä joulukuuta 2004 päätöksen EUPOL Kinshasa 1/2004 (2) Adílio Custódion nimittämisestä poliisioperaatio EUPOL Kinshasan johtajaksi.

               (2)

               Edellä mainitun päätöksen voimassaolo päättyy 31 päivänä joulukuuta 2005.

               (3)

               Neuvosto päätti 7 päivänä marraskuuta 2005 jatkaa poliisioperaatio EUPOL Kinshasaa 12 kuukaudella.

               (4)

               Korkeana edustajana toimiva pääsihteeri on ehdottanut, että Adílio Custodion toimeksiantoa poliisioperaatio EUPOL Kinshasan johtajana jatketaan operaation päättymiseen asti.

               (5)

               Näin ollen poliisioperaatio EUPOL Kinshasan johtajan toimeksiantoa olisi jatkettava operaation päättymiseen asti,

         ON PÄÄTTÄNYT SEURAAVAA:
   1 artikla
   Adílio Custódion toimeksiantoa poliisioperaatio EUPOL Kinshasan johtajana jatketaan operaation päättymiseen asti.
   2 artikla
   Tämä päätös tulee voimaan päivänä, jona se tehdään.
   Sitä sovelletaan poliisioperaatio EUPOL Kinshasan päättymiseen asti.

      Tehty Brysselissä 22 päivänä marraskuuta 2005.

            Poliittisten ja turvallisuusasioiden komitean puolesta

            Puheenjohtaja

         J. KING

      (1)  EUVL L 367, 14.12.2004, s. 30.

      (2)  EUVL L 396, 31.12.2004, s. 61.


title: 2006/307/EY: Neuvoston päätös, tehty  10 päivänä huhtikuuta 2006 , alueiden komitean itävaltalaisen varajäsenen nimeämisestä

text:
               28.4.2006

               FI

               Euroopan unionin virallinen lehti

               L 115/35

      NEUVOSTON PÄÄTÖS,
   tehty 10 päivänä huhtikuuta 2006,
   alueiden komitean itävaltalaisen varajäsenen nimeämisestä
   (2006/307/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Itävallan hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut varajäsenen paikka Ferdinand EBERLEn toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2010:
   Dr. Elisabeth ZANON,
   Landeshauptmannstellvertreterin Tirol,
   Ferdinand EBERLEn tilalle.
   2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan päivänä, jona se tehdään.

      Tehty Luxemburgissa 10 päivänä huhtikuuta 2006.

            Neuvoston puolesta

            Puheenjohtaja

         U. PLASSNIK

      (1)  EUVL L 56, 25.2.2006, s. 75.


title: 2005/924/EY: Komission päätös, tehty  21 päivänä joulukuuta 2005 , yleisen tullietuusjärjestelmän soveltamisesta annetun neuvoston asetuksen (EY) N:o 980/2005 26 artiklan e alakohdassa säädetystä kestävää kehitystä ja hyvää hallintoa koskevan erityisen kannustusmenettelyn edunsaajamaiden luettelosta

text:
               22.12.2005

               FI

               Euroopan unionin virallinen lehti

               L 337/50

      KOMISSION PÄÄTÖS,
   tehty 21 päivänä joulukuuta 2005,
   yleisen tullietuusjärjestelmän soveltamisesta annetun neuvoston asetuksen (EY) N:o 980/2005 26 artiklan e alakohdassa säädetystä kestävää kehitystä ja hyvää hallintoa koskevan erityisen kannustusmenettelyn edunsaajamaiden luettelosta
   (2005/924/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yleisen tullietuusjärjestelmän soveltamisesta 27 päivänä kesäkuuta 2005 annetun neuvoston asetuksen (EY) N:o 980/2005 (1) ja erityisesti sen 11 ja 26 artiklan,
   sekä katsoo seuraavaa:

               (1)

               Asetuksessa (EY) N:o 980/2005 säädetään erityisen kannustusmenettelyn soveltamisesta kehitysmaihin, jotka täyttävät tietyt kestävän kehityksen ja hyvän hallinnon vaatimukset.

               (2)

               Kehitysmaat, jotka haluavat päästä osallisiksi tästä erityisestä kannustusmenettelystä, ovat esittäneet komissiolle 31 päivään lokakuuta 2005 mennessä kirjallisen pyynnön, johon on liitetty kattavat tiedot tiettyjen yleissopimusten ratifioinnista, niiden määräysten asianmukaista täytäntöönpanoa koskevasta lainsäädännöstä ja toimenpiteistä sekä kyseisten maiden sitoumuksesta hyväksyä asianomaisissa yleissopimuksissa ja niihin liittyvissä asiakirjoissa vahvistettu valvonta- ja tarkastelumekanismi ja noudattaa sitä koskevia määräyksiä kaikilta osin.

               (3)

               Komissio on tutkinut nämä pyynnöt asetuksen (EY) N:o 980/2005 11 artiklan mukaisesti ja laatinut lopullisen luettelon säädetyt edellytykset täyttävistä edunsaajamaista. Tällä perusteella näille maille olisi myönnettävä oikeus erityiseen kannustusmenettelyyn 1 päivän tammikuuta 2006 ja 31 päivän joulukuuta 2008 väliseksi ajaksi.

               (4)

               Tässä päätöksessä säädetyt toimenpiteet ovat yleisten tullietuuksien komitean lausunnon mukaisia,

         ON PÄÄTTÄNYT SEURAAVAA:
   Ainoa artikla
   Kestävää kehitystä ja hyvää hallintoa koskevaa erityistä kannustusmenettelyä, josta säädetään asetuksessa (EY) N:o 980/2005, sovelletaan seuraaviin kehitysmaihin 1 päivän tammikuuta 2006 ja 31 päivän joulukuuta 2008 välisenä aikana:

               (BO)

               Bolivia

               (CO)

               Kolumbia

               (CR)

               Costa Rica

               (EC)

               Ecuador

               (GE)

               Georgia

               (GT)

               Guatemala

               (HN)

               Honduras

               (LK)

               Sri Lanka

               (MD)

               Moldova

               (MN)

               Mongolia

               (NI)

               Nicaragua

               (PA)

               Panama

               (PE)

               Peru

               (SV)

               El Salvador

               (VE)

               Venezuela

      Tehty Brysselissä 21 päivänä joulukuuta 2005.

            Komission puolesta

         Peter MANDELSON

            Komission jäsen

      (1)  EUVL L 169, 30.6.2005, s. 1.